google/wiki40b huggingface dataset:
डेमी लोवेटो

दिमित्रिया डेवोन्ने डेमी लोवेटो (जन्म-२० अगस्त,१९९२) एक अमेरिकी गायक, संगीतकार, व अभिनेत्री है। "बार्नी और फ्रेंड्स" में बाल कलाकार के रूप में काम करने के बाद २००८ में लोवेटो ने डिज्नी चैनल टेलीविज़न फिल्म "कैंप रॉक" में भी अभिनय किया और अपना पहला एकल "दिस इस मी" म्यूजिक एल्बम रिलीज़ किया जों कि बिलबोर्ड हॉट १०० में ९वे स्थान पर पहुच गया। फिल्म और इसके साउंडट्रैक की सफलता के परिणामस्वरूप हॉलीवुड रिकॉर्ड्स के साथ एक रिकॉर्डिंग अनुबंध हुआ। उनकी पहली एल्बम, "डोंट फॉरगेट(२००८)", यूएस बिलबोर्ड २०० में नंबर दो स्थान पर थी। उसी साल लोवेटो ने एक टेलीविज़न सीरीज में "टीटूलर" नाम का चरित्र का चित्रण किया साथ ही अपनी एल्बम "सोफ़ोमोर" कपो रिलीज़ किया जों की बिलबोर्ड २०० चार्ट में सबसे ऊपर था।
लोवेटो को एक पॉप, पॉप रॉक, व आर एंड बी  गायक मन जाता है। लोवेटो को एमटीवी वीडियो म्यूजिक अवार्ड, १३ टीन च्वाइस अवार्ड्स, पांच पीपुल्स चॉइस अवार्ड्स, एक अल्मा पुरस्कार, लैटिन अमेरिकी संगीत पुरस्कार और एक ग्रेमी अवार्ड नामांकन सहित कई पुरस्कार प्राप्त हुए हैं। २०१३ में, मैक्सिम ने अपनी हॉट १०० की सूची में २६ वां स्थान दिया और बिलबोर्ड ने अपनी सोशल ५० आर्टिस्ट्स ऑफ द ईयर सूची में दूसरा स्थान दिया। मनोरंजन उद्योग के बाहर, लोवेटो अपने करियर के शुभारंभ के बाद से कई सामाजिक और पर्यावरणीय कारणों से भी जुड़ी हुई हैं। वह महिला अधिकार और एलजीबीटी समुदाय के लिए वकील भी बन गयी। २०१४ में, उन्हें एलऐ गर्व सप्ताह के लिए ग्रांड मार्शल के रूप में घोषित किया गया, और इसी वर्ष वह मानवाधिकार अभियान के अमेरिकियों के लिए विवाह समानता अभियान का चेहरा भी चुना गया। अप्रैल २०१६ में, एलजीबीटी लोगों के समान अधिकारों को बढ़ावा देने में महत्वपूर्ण अंतर बनाने के लिए लोवेटो को ग्लाड वैनगार्ड पुरस्कार से सम्मानित किया गया था।

प्रारंभिक जीवन और करियर

लोवेटो का जन्म २० अगस्त,१९९२ में अल्बुक़ुएर्क़ुए, न्यू मेक्सिक्सो में इंजीनियर और संगीतकार पैट्रिक मार्टिन लोवेटो और पूर्व डलास काउबॉय जयघोषक डायना दे ला गार्ज़ा के घर हुआ। लोवेटो की एक बड़ी बहन डलास एक छोटी मातृ अर्द्ध-बहन, अभिनेत्री मैडिसन दे ला गार्ज़ा, और एक बहन एम्बर हैं। लोवेटो डलास, टेक्सास में बड़ी हुई थी जहा उन्होंने अपने करियर की शुरुआत की थी "बार्नी और फ्रेंड्स" से।

पुरस्कार और नामांकन

डेमी लोवेटो ने कई पुरस्कार जीते हैं, जैसे एमटीवी वीडियो म्यूजिक अवार्ड्स पुरस्कार, एल्मा पुरस्कार, पांच पीपुल्स च्वाइस अवार्ड्स, एक बिलबोर्ड विमेन इन म्यूजिक अवार्ड्स, गिनीज वर्ल्ड रिकॉर्ड और चौदह किशोर च्वाइस पुरस्कार शामिल हैं। लोवाटो ने एक ग्रैमी अवार्ड नामांकन, एक बिलबोर्ड म्यूजिक अवार्ड्स नामांकन और एक ब्रिट अवार्ड नामांकन भी प्राप्त किया है।
शाऊल ज़ांट्ज़

शाऊल ज़ांट्ज़ (२८ फ़रवरी १९२१ – ३ जनवरी २०१४) अमेरिकी फ़िल्म निर्माता थे। उन्हें तीन बार सर्वश्रेष्ठ फ़िल्म का अकादमी पुरस्कार मिला।

जीवन

ज़ांट्ज़ का जन्म २८ फ़रवरी १९२१ में न्यू जर्सी में एक यहुदी परिवार में हुआ। ज़ांट्ज़ का ३ जनवरी २०१४ को सैन फ्रांसिस्को, कैलिफ़ोर्निया में अलजाइमर रोग के साथ लम्बी लड़ाई के बाद ९२ वर्ष की आयु में निधन हो गया।
ईशनिंदा

ईशनिंदा ईश्वर की श्रद्धा, धार्मिक या पवित्र लोगों से सम्बंद्ध चीज़ें या धार्मिक रूप से अनुल्लंघनीय कार्य का अपमान या अवमानना को कहते हैं। विभिन्न देशों में ईशनिंदा से सम्बंधित क़ानून भी बने हुए हैं जिसके तहत अगर कोई व्यक्ति जानबूझकर किसी पूजा करने की चीज़ या जगह को नुक़सान या फिर धार्मिक सभा में व्यवधान डालता या कोई किसी की धार्मिक भावनाओं का अपमान बोलकर या लिखकर या कुछ दृश्यों से करता है तो वो भी ग़ैरक़ानूनी माना जाता है और इसके लिए निश्चित सज़ाओं का प्रावधान होता है।
बांग्लादेश अवामी लीग

बांग्लादेश अवामी लीग (बांग्ला: বাংলাদেশ আওয়ামী লীগ: उर्दु से शाब्दिक अनुवाद) बांग्लादेश की मुख्यधारा का एक प्रमुख धर्मनिरपेक्ष राजनीतिक दल है। यह 1971 के बांग्ला असंतोष और विद्रोह का एक महत्वपूर्ण राजनीतिक उत्प्रेरक रहा है। 1984 के बाद से दल का नेतृत्व स्वर्गीय शेख मुजीबुर्रहमान की बेटी शेख हसीना करती हैं। 16 दिसम्बर 1971 को एक स्वतंत्र बांग्लादेश के अस्तित्व मे आने के बाद से, अवामी लीग चार बार सत्ता मे आयी है और इसने लगभग साढ़े आठ तक बांग्लादेश पर शासन किया है।
दिसंबर 2008 में हुये संसदीय चुनावों में, अवामी लीग के नेतृत्व मे बने विशाल गठबंधन जो चार राजनीतिक द्वारा मिल कर बनाया गया था, ने जीत हासिल की है। अवामी लीग ने संसदीय सीटों में से 87% सीटों पर विजय प्राप्त की है और साढ़े सात साल के बाद पार्टी एक बार फिर से सत्तासीन हुई है।
भाखरिया

भाखरिया एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
भाखरिया गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १०८३  है।
द्वारवती

द्वारवती (थाई: ทวารวดี, अंग्रेज़ी: Dvaravati), जिसे कभी-कभी अनौपचारिक रूप से थ्वारवती भी उच्चारित किया जाता है, थाईलैण्ड की एक ऐतिहासिक राज्यों की शृंखला थी और इसी शब्द से एक सांस्कृतिक क्षेत्र व काल को भी बुलाया जाता है। यह मोन लोगों के पूर्वजों द्वारा स्थापित किया गया और थाईलैण्ड की राष्ट्रीय विरासत का एक बड़ा भाग है।
ददरी मेला (बलिया)

बलिया का ददरी मेला हर वर्ष कार्तिक पूर्णिमा से आरम्भ होता है। इसमें मुख्यतः पशुओं का क्रय-विक्रय किया जाता है। मेले की ऐतिहासिकता इस मेले की ऐतिहासिकता का अंदाजा इसी बात से लगाया जा सकता है कि चीनी यात्री फाह्यान तक ने इस मेले का अपनी पुस्तक में जिक्र किया है। गुलाम भारत की बदहाली को लेकर भारतेंदु हरिश्चंद्र ने एक बेहद मार्मिक निबंध लिखा है- भारतवर्षोन्नति कैसे हो सकती है- इस निबंध को उन्होंने पहली बार बलिया के इसी ददरी मेले के मंच पर १८८४ में पेश किया था।
बजरंग दल

उद्भव

अक्टूबर 1984 में विश्व हिंदू परिषद ने अयोध्या में नियमित रूप से शोभायात्रा निकालनी शुरु की। इन झाँकियों को राम जानकी रथयात्रा के नाम से जाना जाता है जिसका उद्देश्य हिंदू समाज में साँस्कृतिक चेतना पैदा करना है। समाज के कुछ तबकों ने इसे हिंदू समर्थक आंदोलन के रूप में प्रचारित करना शुरु किया जिसके फलस्वरूप सांप्रदायिक तनाव पैदा हुआ। ऐसी परिस्थितियों में साधु-संतो ने युवाओं से इस झाँकी को निर्विघ्न रूप से जारी रखने का आहवान किया राम जानकी रथ यात्रा का अराजक तत्वों से रक्षा के लिए एक दल की स्थापना हुई जिसे बजरंग दल के नाम से जाना गया। वर्तमान में मध्यप्रदेश के सोहन सोलंकी बजरंग दल के राष्ट्रीय सयोंजक है।
मोबाइल नम्बर पोर्टेबिलिटी

मोबाइल नम्बर पोर्टेबिलिटी (एम॰एन॰पी) या मोबाइल अंक सुवाह्यता वह सेवा है जिसके द्वारा उपभोक्ताओं को अपना मोबाइल नम्बर बदले बिना सेवा प्रदाता कम्पनी बदलने की सुविधा मिलती है। भारत में यह सेवा २० जनवरी, २०११ को लागू की गई थी। इससे पूर्व छोटे स्तर पर भारत में यह सेवा सबसे पहले हरियाणा राज्य से आरम्भ हुई।

इतिहास

भारतीय दूरसंचार नियामक प्राधिकरण (ट्राई) ने अपने २३ सितम्बर, २००९ को जारी मसौदे में उन नियमों और विनियमों की घोषणा की जिनका मोबाइल अंक सुवाह्यता के लिए पालन किया जाएगा। भारत सरकार ने ३१ दिसम्बर, २००९ से महानगरों और वर्ग 'ए' सेवा क्षेत्रों के लिए तथा २० मार्च, २०१० को देश के बाकी भागों में एमएनपी लागू करने का निर्णय लिया है।
३१ मार्च, २०१० को यह महानगरों और वर्ग 'ए' सेवा क्षेत्रों में से स्थगित कर दिया गया। बहरहाल, सरकारी कम्पनियों बीएसएनएल और एमटीएनएल द्वारा बार-बार पैरवी के कारण मोबाइल अंक सुवाह्यता के कार्यान्वयन में बहुत बार देरी हुई है। नवीनतम प्रतिवेदनों ने सुझाया है कि अन्ततः बीएसएनएल और एमटीएनएल ३१ अक्टूबर, २०१० से मोबाइल अंक सुवाह्यता लागू करने के लिए मान गए हैं।
ताजा सरकारी प्रतिवेदन है कि मोबाइल अंक सुवाह्यता को धीरे-धीरे चरणबद्ध किया जाएगा, एमएनपी को १ नवम्बर, २०१० से या उसके तुरन्त बाद हरियाणा से आरम्भ किया जायेगा।
सरस्वती वंदना मंत्र

सरस्वती वंदना मंत्र एक अत्यंत महत्त्वपूर्ण हिंदू मंत्र है जिसका पठन उच्च शिक्षा और बुद्धिमत्ता की प्राप्ति के लिए किया जाता है।
मां सरस्वती को विद्या और कला की देवी माना जाता है। भारत में संगीतकारों से लेकर वैज्ञानिकों तक हर कोई ज्ञान-प्राप्ति और मार्गदर्शन के लिए मां सरस्वती देवी से पूजा-प्रार्थना करता है। मां सरस्वती के भक्तगण सौभाग्य-प्राप्ति के लिए हर सुबह सरस्वती वंदना मंत्र का पठन करते हैं। हर किसी के लिए इस वंदना के - अर्थात गीत के अलग-अलग मायने हैं। अर्थात यदि एक विद्यार्थी ज्ञान प्राप्ति के लिए प्रार्थना करता है तो एक संगीतकार सुर-ताल इत्यादि की जानकारी के लिए। सरस्वती वंदना नियमित पूजा श्लोक का हिस्सा है और सरस्वती मंत्र सरस्वती सूक्तम 'ऋग्वेद' में है जो की पूरी तरह से अलग है।
उत्सर्जन

उपापचयी (मेटाबोलिक) क्रियायों के फलस्वरूप बने उत्सर्जी पदार्थों को शरीर से बाहर निकालने की क्रिया को उत्सर्जन कहते हैं। सजीव कोशिकाओं के अन्दर विभिन्न प्रकार की जैव-रासायनिक क्रियाएँ होती रहती हैं। इन क्रियायों के समय कुछ बेकार एवं विषैले पदर्थ उत्पन्न होते हैं जो कोशिकाओं अथवा शरीर के लिए उपयोगी नहीं होते हैं। यदि उन्हें शरीर में इकट्ठा होने दिया जाय तो वे प्राणघातक भी हो सकते हैं। इन्हीं पदार्थों को उत्सर्जन की क्रिया में शरीर बाहर निकाल देता है। कुछ हानिकारक एवं उत्सर्जी पदार्थ कार्बन डाईऑक्साइड, अमोनिया, यूरिया, यूरिक अम्ल तथा कुछ अन्य नाइट्रोजन के यौगिक हैं। ये पदार्थ जिन विशेष अंगों द्वारा शरीर से बाहर निकाले जाते हैं उन्हें उत्सर्जन अंग कहते हैं।
पौधों एवं प्राणियों दोनों में उत्सर्जन की क्रिया होती है परन्तु पौधों में कोई विशेष उत्सर्जन-अंग या तंत्र नहीं होता है अतः पौधे अपने उत्सर्जी पदार्थ पत्तियों, छालों, फलों, बीजों के माध्यम से शरीर से निष्कासित कर देते हैं। प्राणियों में सभी उत्सर्जी पदार्थों के शरीर से बाहर निकालने की लिए उत्सर्जी अंग पाए जाते हैं। मेरूदण्डी प्राणियों में मुख्य उत्सर्जी अंग वृक्क (चित्रित) है जो गहरे लाल रंग का सेम की बीज की आकृति का होता है। वृक्क अपने लाखों वृक्क नलिकाओं के माध्यम से रक्त को छानकर शुद्ध करता है एवं छने हुए वर्ज्य पदार्थों को मूत्र के माध्यम से निष्कासित कर देता है।
इन्द्रजाल कॉमिक्स

इन्द्रजाल कामिक्स, कॉमिक्स की एक शृंखला थी जिसे टाइम्स ऑफ इण्डिया के प्रकाशक (बेनेट, कोलमन ऐण्ड कम्पनी) ने १९६४ में प्रकाशित किया था।
टूर्नामेंट प्रतिस्पर्धा

लीग प्रतियोगीता में सभी टीमो को आपस में एक-दूसरे के साथ मैच खेलने होते है
शूरसेन

शूरसेन मथुरापुरी के प्राचीन यदुवंशी राजा थे।
श्रीकृष्ण के पिता वसुदेव, शूरसेन के पुत्र थे। वसुदेव का उल्लेख महाभारत और पुराणों में खूब हुआ है। कृष्ण के समय यदुवंश अपने चरमोत्कर्ष पर था।
हेतल दवे

मान्यता

सूमो कुश्ती को भारत में मान्यता प्राप्त खेल का दर्ज़ा हासिल नहीं है, इसके चलते हेतल कई प्रतियोगिताओं में भारत का प्रतिनिधित्व नहीं कर पाती हैं।
इस वजह से इन्हें प्रायोजक भी नहीं मिलते. 

रेकॉर्ड

इन चुनौतियों के बावजूद हेतल 2008 में ‘लिम्का बुक ऑफ़ रिकॉर्ड्स’ में अपना नाम दर्ज करा चुकी हैं।

प्रशिक्षण

भारत में महिला सूमो खिलाड़ी नहीं होने की वजह से इन्हें पुरुष सूमो खिलाड़ियों के साथ प्रशिक्षण करना पड़ता है। हेतल अलग-अलग स्कूलों में छात्रों को कुश्ती और जूडो का प्रशिक्षण भी देती हैं।
अनूप संस्कृत लाइब्रेरी

वर्तमान में नैणसी की ख्यात की सबसे प्राचीन प्रतिलिपि अनुप संस्कृत पुस्तकालय (बीकानेर ) में उपलब्ध है।

अनूप संस्कृत लाइब्रेरी

बीकानेर के तत्कालीन महाराजा अनूपसिंह (1669-1698 ई.) []द्वारा अपने संकलन की पांडुलिपियों और निजी पुस्तकालय की पुस्तकों से आरम्भ किया गया[]
लालगढ़ पेलेस, बीकानेर में अवस्थित एक अनूठा पुस्तक-केंद्र, जिसमें अनेकानेक ग्रंथों और पांडुलिपियों का व्यवस्थित संकलन है।[]

पुस्तकालय के कर्णधार

महाराजा अनूपसिंह को औरंगजेब ने औरंगाबाद का शासक नियुक्त किया था।[] वीर होने के साथ-साथ वह स्वयं विद्वान व संगीतज्ञ भी थे और बड़े पुस्तक-प्रेमी थे।[] उन के दरबार में भाव भट्ट जैसे संगीतज्ञ और कई विद्वान आश्रय पाते थे। इनके आश्रय में रहकर तत्कालीन चित्रकारों ने एक मौलिक किंतु स्थानीय परिमार्जित चित्रशैली बीकानेर कलम को जन्म दिया। [] यह पुस्तकालय उन्हीं अनूप सिंह []के नाम पर है।

अनूपसिंह का योगदान

महाराज अनूपसिंह (1669-1698 ई.) के बारे में लिखा गया है []-..."महाराजा अनूपसिंह वीर, कूटनीतिज्ञ और विद्यानुरागी शासक था। उसने 'अनूपविवेक', 'कामप्रबोध', 'श्राद्धप्रयोग चिन्तामणि' और 'गीतगोविन्द' पर ‘अनूपोदय’ टीका लिखी थी। उसे संगीत से प्रेम था। उसने दक्षिण में रहते हुए अनेक ग्रंथों को नष्ट होने से बचाया और उन्हें खरीदकर अपने पुस्तकालय के लिए ले आया। कुम्भा के संगीत ग्रंथों का पूरा संग्रह भी उसने एकत्र करवाया था। आज अनूप पुस्तकालय (बीकानेर) अलभ्य पुस्तकों का भण्डार है, जिसका श्रेय अनूपसिंह के विद्यानुराग को है। दक्षिण में रहते हुए उसने अनेक मूर्तियों का (भी) संग्रह किया और उन्हें नष्ट होने से बचाया। मूर्तियों का यह संग्रह बीकानेर के ‘‘तैतीस करोड़ देवताओं के मंदिर’’ में सुरक्षित है।..."
सुयोग्य प्रकाशन

यह हिन्दी पुस्तकों के एक प्रमुख प्रकाशक हैं।
1991 इंडियन वेल्स मास्टर्स

पुरुष एकल

जिम कोरियर ने  गाय फोर्जे को 4-6, 6-3, 4-6, 6-3, 7-6 से हराया।
रामगढ़ जिला

रामगढ़ राज

ब्रिटिश राज के दौर में रामगढ़ एक प्रमुख जमींदारी थी।
वह क्षेत्र जोकि बाद में रामगढ़ राज मे शामिल हुआ शुरू में छोटा नागपुर के राजा का था था। १३६८ मई अज्ञात कारणों से क्षेत्र मे अशांति फैल गई। राजा ने अपने दो भाइयों बाघ देव और सिंह देव को शान्ति बहाल करने के लिये प्रतिनियुक्त किया। काम हो जाने के बाद, राजा ने उन्हें पूर्ण वादा राशि का भुगतान नही किया। बाघ देव जिसके पास दमन विद्रोह के बाद क्षेत्र का नियंत्रण था, खुद को उस क्षेत्र का राजा घोषित कर दिया और उसकी सीमा में २४ परगना (जिलों) आ गये।
पूरा क्षेत्र कोयला और खनिज जैसे अभ्रक में समृद्ध है और झारखंड के भारतीय राज्य के अधीन आता है।
राजा बहादुर कामाक्षय नारायण सिंह (जन्म १९१६, १९१९-४७ शासन किया, मृत्यु १९७०) रामगढ़ राज के अंतिम शासक थे। १९४५ में, उन्होने भारत सरकार को नियंत्रण सौंप दिया।

स्वतंत्रता के बाद

१९४७ में आजादी के बाद वर्तमान रामगढ़ जिला तत्कालीन क्षेत्र हजारीबाग जिले का एक भाग बन गया। १२ सितंबर २००७ को रामगढ़ एक नया जिला बन गया है।

विभाग

रामगढ़ जिले केवल एक उप संभाग, रामगढ़ शामिल हैं। यह छह विकास खंडों में विभाजित है - रामगढ़, गोला, मांडू , पतरातू ,दुलमीऔर चितरपुर।
युविका चौधरी

अभिनय

इनकी अभिनय में सफर की शुरुआत 2004 में ज़ी टीवी के ज़ी सिने स्टार्स की खोज नामक एक वास्तविक कार्यक्रम से शुरू हुआ। जिसके कारण वह एक प्रसिद्ध धारावाहिक अस्तित्व... एक प्रेम कहानी में आस्था का किरदार मिल गया। इसके बाद वह कई विज्ञापन में दिखीं। जिसके बाद फराह खान ने इन्हें अपनी फ़िल्म ओम शांति ओम में ले लिया। यह फ़िल्म बहुत चला, जिसके बाद इन्हें समर 2007 और तो बात पक्की है जैसे फिल्मों में भी काम मिल गया। वर्ष 2011 में यह नौटी एट 40 में पहली बार एक मुख्य किरदार में आई। यह खाप फ़िल्म में मनोज पाहवा के साथ भी कार्य किया और एनिमी में के के मेनन व 2013 में अफ्रताफ़्री में सुनील शेट्टी के साथ काम किया। इसके बाद 2015 में द शौकीन्स में अक्षय कुमार के साथ काम किया।
जगदीश राज

जीवन और कैरियर

जगदीश राज का जन्म सन् 1928 में ब्रिटिश भारत के सरगोधा में (अब पाकिस्तान में) हुआ। इन्होंने 144 फ़िल्मों में पुलिस निरीक्षक का किरदार निभाया था। इनकी पुत्री अनीता राज खुराना भी एक बॉलीवुड अभिनेत्री हैं। जगदीश राज ने हम दोनों, काला बाज़ार, जॉनी मेरा नाम, गैंबलर, ड्रीम गर्ल, दीवार जैसी हिट फ़िल्मों में काम किया। 80 और 90 के दशक से फ़िल्मों में उनकी सक्रियता कम होने लगी। उन्होंने देव आनंद से लेकर अमिताभ बच्चन जैसे अत्यधिक सफ़ल अभिनेताओं के साथ काम किया। कुछ फ़िल्मों में इन्होंने न्यायाधीश या चिकित्सक का किरदार भी निभाया। सीआईडी, 12 ओ क्लॉक, कानून, वक्त, रोटी, इत्तेफ़ाक, सफर, जॉनी मेरा नाम आदि फ़िल्मों में पुलिस निरीक्षक का अभिनय मिलने के बाद इन्होंने पुलिस की वर्दी सिलवा ली थी और फ़िल्म निर्माता का फोन आते ही वर्दी के साथ शूटिंग पर पहुंच जाते थे। हॉलिवुड के एक कास्टिंग डायरेक्टर ने फ़िल्मों की लंबी लिस्ट देखकर गिनीज बुक की टीम को जाँच के लिए मुम्बई बुलवाया और फ़िल्मी निरीक्षक का किरदार निभाने का रिकॉर्ड बनाने के लिए गिनीज वर्ल्ड रिकॉर्ड्स में इनका नाम दर्ज हो गया। इन्हें जब फ़िल्म लोहा और नाइंसाफी में पुलिस कमिश्नर का रोल मिला तो उन्होंने कहा था: "चलो, मेरा प्रमोशन तो हुआ।"

सेवा निवृति एवं निधन

जगदीश राज ने 1992 में अपने फ़िल्मी कैरियर से सन्यास ले लिया। अन्तिम समय में वे श्वास संबंधी बीमारी से पीड़ित थे और 28 जुलाई 2013 को इनका निधन इनके जुहू स्थित घर में हो गया। फ़िल्म निर्देशक राहुल रवैल, फ़िल्म निर्माता अशोक पंडित, अभिनेत्री सौम्या टंडन सहित विभिन्न अभिनेताओं ने उनकी मृत्यु पर शोक प्रकट किया। इनके सम्बंधियों और रिश्तेदारों में उनकी दो पुत्रियाँ अनीता राज एवं रूपा मल्होत्रा और दामाद राकेश मल्होत्रा शामिल हैं।
प्रकाश चंद्र सेठी

सार्वजनिक एवं राजनैतिक जीवन का संक्षिप्त विकास क्रम

श्री प्रकाश चंद्र सेठी का मुख्यमंत्रीत्व काल निम्नलिखित है:-
चतुर्थ विधान सभा में (1967-1972) दिनांक 29.01.1972 से 22.03.1972 तथा
पंचम् विधान सभा मे 23.03.1972 से 23.12.1975 तक।
1. 1939 में उज्‍जैन के माधव महाविद्यालय के स्‍नेह सम्‍मेलन के एवं माधव क्‍लब के सचिव रहे।
2. सन् 1942 में स्‍वतंत्रता आन्‍दोलन में सक्रिय रूप से भाग लेने के लिये महाविद्यालयीन शिक्षा का बहिष्‍कार किया. 
3. सन् 1942 में तथा सन् 1949 से 1952 तक मध्‍यभारत इंटक के उपाध्‍यक्ष पद का कार्यभार संभाला. 
4. सन् 1951 से अखिल भारतीय कांग्रेस समिति के सदस्‍य, सन् 1948-49 में इंटक से संबंधित टेक्‍सटाईल वर्कर्स एसोसिएशन के अध्‍यक्ष रहे. मध्‍यभारत कर्मचारी संघ के अध्‍यक्ष के रूप में कार्यरत रहे.
5. सन् 1951, 1954 तथा 1957 में उज्‍जैन जिला कांग्रेस के अध्‍यक्ष रहे.
6. सन् 1953 से 1957 तक मध्‍य भारत, प्रदेश कांग्रेस कार्यकारिणी के सदस्‍य रहे. मध्‍यभारत कला परिषद् के सदस्‍य रहे. 
7. सन् 1954-1955 में मध्‍य भारत कांग्रेस के कोषाध्‍यक्ष. 
8. सन् 1956 से 1959 तक मध्‍य भारत ग्राम तथा खादी मंडल तथा प्रादेशिक परिवहन समिति के सदस्‍य रहे. 
9. सन् 1957 से 1959 तक उज्‍जैन जिला सहकारी बैंक के संचालक. 
10. सन् 1953 बिहार में, सन् 1954 पेप्‍सू में तथा सन् 1959 केरल में अखिल भारतीय कांग्रेस समिति की ओर से चुनाव प्रचारक रहे.
11. अखिल भारतीय कांग्रेस समिति के द्वारा सन् 1955-1956 में कर्नाटक, महाराष्‍ट्र, बम्‍बई और गुजरात के लिये क्षेत्रीय प्रतिनिधि नियुक्‍त हुए.
12. दिसम्‍बर 1966 में बिहार में अखिल भारतीय कांग्रेस समिति के पर्यवेक्षक रहे.

केन्द्रीय मंत्री के रूप मे

फरवरी, 1967 में लोक सभा के लिये निर्वाचित. 9 जून, 1962 से मार्च, 1967 तक केन्‍द्रीय उप मंत्री. 13 मार्च, 1967 से राज्‍यमंत्री, 26 अप्रैल, 1968 से 23 फरवरी, 1969 तक इस्‍पात, खान और धातु मंत्रालय के स्‍वतंत्र प्रभारी मंत्री रहे तथा 14 फरवरी, 1969 को वित्‍त मंत्रालय में राजस्‍व तथा व्‍यय मंत्री रहे.

विदेश यात्रा

सन् 1958 में अफगानिस्‍तान, सन् 1960 में अमेरिका, कनाड़ा, इंग्‍लैण्‍ड, नार्वे, स्‍वीडन, डेनमार्क, जर्मनी, फ्रांस, स्विट्जरलेंड, मिस्‍त्र देश और सन् 1962 में चेकोस्‍लोवाकिया तथा ऑस्ट्रिया की यात्राऐं कीं.

राज्यसभा का कार्यकाल

प्रथम बार 02/02/1961 से लेकर 02/04/1964 तक तथा दूसरी बार 03/04/1964 से लेकर 02/04/1970 तक तथा तीसरी बार03/04/1976 से लेकर 02/04/1982 तक राज्यसभा सदस्य रहे।
                            सितम्‍बर, 1969 में बारबाडोस (वेस्‍टइंडीज) के राष्‍ट्र मंडलीय वित्‍त मंत्री सम्‍मेलन में भारत सरकार का प्रतिनिधित्‍व. अक्‍टूबर, 1969 में कोलम्‍बो योजना सम्‍मेलन के प्रतिनिधि मंडल का नेतृत्‍व किया. एशियाई विकास बैंक मनीला और अन्‍तर्राष्‍ट्रीय पुनर्निर्माण तथा विकास बैंक में भारत के गवर्नर मनोनीत हुए. 27 जून, 1970 को प्रतिरक्षा उत्‍पादन मंत्री बने. तदुपरांत पेट्रोलियम तथा रसायन राज्‍य मंत्री रहे. दिनांक 29 जनवरी, 1972 के आम चुनाव में विधान सभा के लिये निर्वाचित होकर पुन: सदन के नेता निर्वाचित हुए
आनन्ददेव

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
यूटीसी+११:००

मानक समय

मानक समय के तौर पर पूरे साल निम्न क्षेत्रों में

दिवालोक बचत समय

दक्षिणी गोलार्ध की गर्मियों में।
जोसेफ बियाँनेमे कैवेंतु

जोसेफ बियाँनेमे कैवेंतु (1795 - 1877), एक फ्रेंच रासायनशास्त्री थे। ये पेरिस के एक फ़ार्मेशी विद्दालय के शिक्षक भी थे। पियेर जोसेफ पेलेतिये के साथ मिलकर उन्होने पौधों ने प्राप्त एल्केल्वाय़ड्स पर महत्वपुर्ण शोध कार्य किया। उन दोनों ने मिलकर कूनैन का आविष्कार किया। कूनैन का उपयोग मलेरिया के दवा के रूप में होता है।
एनीग्राम (नवकोंणीय तारा )

एनीग्राम (नवकोंणीय तारा ) (Enneagram)यह ज्यामिति की एक आकृति है।

परिभाषा

नवकोणों से बनी तारा के आकार की आकृति को एनीग्राम (नवकोंणीय तारा )कहते हैं। ग्रीक प्रत्यय -ग्राम के पूर्व यूनानी संख्यात्मक उपसर्ग एनी लगाने पर एनीग्राम शब्द बना। जिसका अर्थ है नौ कोण की आकृति।

सम एनीग्राम

तारे के सभी कोण सामान होने पर सम एनीग्राम कहलाता है।
व्हाइटक्रॉस स्ट्रीट

इतिहास और स्थान

मॉनमाउथ शहर की कई अन्य सड़कों की तरह व्हाइटक्रॉस स्ट्रीट भी पंद्रहवीं शताब्दी के मध्य तक बनाई गई थी। यह बारहवीं शताब्दी की शुरुआत में बनी मॉनमाउथ शहर की दीवारों और गढ़ के अंदर मौजूद है। जॉन स्पीड द्वारा 1610 में बनाए गए मॉनमाउथ के मानचित्र में व्हाइटक्रॉस स्ट्रीट को संदर्भित विटक्रोफ्ट या विटक्रॉस के नामों से किया गया है। वर्ष 2009 में मॉनमाउथ पुरातत्व की फर्म द्वारा किए गए अध्ययन में यह माना गया था कि सड़क को अपना यह नाम सफेद क्रूस से मिला था। ऐतिहासिक रूप से साधारणतया यह प्लेग क्रूस था। यह अनुमान लगाया है कि स्पीड द्वारा तैयार अपने 1610 के नक्शे में सेंट मैरी प्रायरी चर्च के क़ब्रिस्तान में दर्शाया गया क्रूस ही चर्चा का क्रूस हो सकता है। हालांकि स्थानीय प्रकाशक और पुरातत्वविद् चार्ल्स हीथ के वर्ष 1804 के लेखन के अनुसार पत्थर का क्रूस जिसके कारण सड़क नामित की गई थी वह एक सार्वजनिक तौल मशीन की जगह पर स्थित था और उसके अवशेष "वर्तमान निवासियों की स्मृति में अस्तित्व में थे"।
व्हाइटक्रॉस स्ट्रीट, अब केवल पैदल यात्रियों के लिए अनुमित, चर्च स्ट्रीट का पूर्वी विस्तार है। जैसे सड़क पूर्व और थोड़ा उत्तर की तरफ जाती है यह मोंक स्ट्रीट को प्रतिच्छेद करती है। इस प्रतिच्छेद के पश्चात व्हाइटक्रॉस स्ट्रीट थोड़ा सा दक्षिण की और झुकते हुए पूर्व की तरफ सीधा ज़ारी रहती है। यह सेंट जेम्स स्क्वायर को घेरने वाले गोल चक्कर पर जा कर खत्म हो जाती है। यह चौराह अपने इंडियन बीन पेड़ के लिए उल्लेखनीय है। इंडियन बीन पेड़ मूल रूप से दक्षिण-पूर्व अमेरिका में उगता है और सेंट जेम्स स्क्वायर पर स्थित इसका यह नमूना पूरे यूनाईटेड किंगडम में अपनी किस्म का सबसे पुराना व सबसे बड़ा है। सेंट जेम्स स्क्वायर पर ही मॉनमाउथ युद्ध स्मारक स्थित है, जिसका डिजाइन डब्ल्यू॰ क्लार्क ने तैयार किया था। यह स्मारक इंडियन बीन पेड़ के सामने वर्ष 1921 में स्थापित किया गया था। आधुनिक समय के कुछ मानचित्रों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है।
बलर्टन पार्क

यह एक प्रमुख खेल का मैदान हैं।
तवा परियोजना

नदी

तवा नदी
अखिल भारतीय मजदूर संघ काँग्रेस

thumb|अखिल भारतीय मजदूर संघ (All India Trade Union Congress) का आधिकारिक झण्डा 
अखिल भारतीय मजदूर संघ काँग्रेस यानि ऑल इंडिया ट्रेड यूनियन काँग्रेस (ए . आई . टी . यू. सी.) भारत में भारतीय राष्ट्रीय मजदूर संघ काँग्रेस (आई एन टी यू सी, इंटक) के बाद दूसरा सबसे बड़ा मजदूर संघ है।

इतिहास

भारतीय राष्ट्रीय काँग्रेस द्वारा 1920 में लीग ऑफ नेशंस के इन्टरनेशनल और ऑर्गनाइजेशन (अंतर्राष्ट्रीय मजदूर संगठन) में भारत का प्रतिनिधित्व करने के लिए ए आई टी यू सी का गठन किया गया था। 1920 के दशक में ब्रिटिश साम्यवादियों ने मजदूर संघों के गठन के प्रयास में अधिकांश महासंघ पर नियंत्रण पा लिया था। कई विरोधी दल बाद में इससे अलग हो गए। द्वितीय विश्व युद्ध के दौरान साम्यवादियों का इसपर पूर्ण नियंत्रण हो गया, लेकिन सोवियत संघ के युद्ध में शामिल न होने के बाद ब्रिटेन के युद्ध प्रयासों को समर्थन देने के कारण इनकी लोकप्रियता कुछ कम हो गयी। तब से ए आई टी यू सी दो दलों, सुधारवादी और क्रांति समर्थक, में बंट गया। ए आई टी यू सी वर्ल्ड फेडरेशन ऑफ ट्रेड यूनियन्स (विश्व मजदूर महासंघ) से संबद्ध है।